3 
Det inderste er det egentlige og først benyttede Gravkammer, 
men ogsaa Forstuen har ofte gjort Tjeneste. Undertiden, og vel 
især i den ældste Tid, finde vi disse Gravkamre af en saadan Dybde, 
at de snarere ligne Gange eller Gallerier end Værelser, som den 
saakaldte Regulini Galassi Grav ved Cære"”), eller bestaaende af 
3, 4 Kamre, det ene indenfor det andet, som den store Grav 
ved Cære (Monumenti dell' Instituto di Corrispondenza archeo- 
logica Vol. Il, Tåav. XIX, C. E.). Men den almindeligste Ud- 
videlse af Gravplanen er den, at der fra det forreste Kammer 
aabne sig flere Dørre til forskjellige Kamre. Denne Forstue, 
som man ikke uden Grund har sammenlignet med de Gamles 
Atrium, bliver en rummelig, ofte smukt decoreret Sal. Under- 
tiden er der en Dør paa hver af dens 4 Vægge, saaledes at 
der er et Gravkammer lige for Indgangsdørren, og et paa hver 
Side, saaledes i Chiusi (Mon. d. Inst. V, Tav. XIV og XXXII), Vulci 
(Mon. d. Inst. I, Tav. XLI og XL, a. 12, a. 16.) og Toscanella 
(smstds. d.). Men hvor flere Grave laae tæt ved hinanden — 
og dette var det Almindeligste — kunde en saadan Udvidelse 
lil Siderne ikke let finde Sted uden at berøre Nabogravene, og 
det blev Skik at lægge de indre Gravkamre ved Siden af hin- 
anden indenfor Forstuens Bagvæg. Som oftest finde vi 3 saadanne 
Kamre ved Siden af hinanden, og naar man kommer ind i Forstuen, 
seer man 3 Dørre aabne sig paa den modstaaende Væg”). Man har 
sammenlignet denne Ånordning med det etruskiske Tempels, hvor 
der, som bekjendt, ofte vare 3 Celler indenfor den samme Forhalle. 
Man kan heller ikke negte, at der er en vis Lighed, og at en saadan 
Grav kan tjene til at anskueliggjøre Billedet af et trecellet 
Tempel; men man feiler, hvis man troer, at der ligger en reli- 
giøs Tanke til Grund for en saadan Gravplan. Toscanella frem- 
byder Exempler paa Grave med kun to Kamre ved Siden af 
”) S. Canina, Cære antica, 0. A. Dennis, Citiesland Cemeteries of E truria 
II, Pag. 46, Not. 5 anfører andre Exempler. 
H)NExempler fra' Vulci'i1 Monum:”d- Inst. I "Tav. XL, "a; a. 192 "a 1470 
fra Cære smstds. Vol. II, Tav. XIX (Dennis II, p. 32) og hr ndf Pl. 2 
17 
